CELEX: 32007R0093
Language: sl
Date: 2007-01-30 00:00:00
Title: Uredba Komisije (ES) št. 93/2007 z dne 30. januarja 2007 o spremembi Uredbe (ES) št. 2099/2002 Evropskega parlamenta in Sveta o ustanovitvi Odbora za varnost na morju in preprečevanje onesnaževanja z ladij (COSS) Besedilo velja za EGP.

31.1.2007   
            
            
               SL
            
            
               Uradni list Evropske unije
            
            
               L 22/12
            
         
      UREDBA KOMISIJE (ES) št. 93/2007
   z dne 30. januarja 2007
   o spremembi Uredbe (ES) št. 2099/2002 Evropskega parlamenta in Sveta o ustanovitvi Odbora za varnost na morju in preprečevanje onesnaževanja z ladij (COSS)
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Evropskega parlamenta in Sveta (ES) št. 2099/2002 z dne 5. novembra 2002 ustanovitvi Odbora za varnost na morju in preprečevanje onesnaževanja z ladij (COSS) in o spremembi uredb o pomorski varnosti in preprečevanju onesnaževanja z ladij (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Z Uredbo (ES) št. 2099/2002 je ustanovljen Odbor za varnost na morju in preprečevanje onesnaževanja z ladij (COSS).
            
         
               (2)
            
            
               Naloga COSS je centralizirati naloge odborov, ki jih določa zakonodaja Skupnosti o pomorski varnosti, preprečevanju onesnaževanja z ladij ter varstvu življenjskih razmer in delovnih pogojev na ladjah.
            
         
               (3)
            
            
               Vsa nova zakonodaja Skupnosti, sprejeta na področju pomorske varnosti, mora določiti dostop do COSS.
            
         
               (4)
            
            
               Člen 7 Uredbe (ES) št. 789/2004 Evropskega parlamenta in Sveta z dne 21. aprila 2004 prenosu tovornih in potniških ladij iz enega registra v drugega znotraj Skupnosti in o razveljavitvi Uredbe Sveta (EGS) št. 613/91 (2), člen 13 Direktive 2005/35/ES Evropskega parlamenta in Sveta z dne 7. septembra 2005 o onesnaževanju morja z ladij in uvedbi kazni za kršitve (3) in člen 12 Uredbe (ES) št. 336/2006 Evropskega Parlamenta in Sveta z dne 15. februarja 2006 o izvajanju Mednarodnega kodeksa za varno upravljanje ladij v Skupnosti in razveljavitvi Uredbe Sveta (ES) št. 3051/95 (4) določajo, da COSS pomaga Komisiji pri izvajanju teh uredb.
            
         
               (5)
            
            
               Uredbo (ES) št. 2099/2002 je treba zato ustrezno spremeniti.
            
         
               (6)
            
            
               Ukrepi, predvideni s to uredbo, so v skladu z mnenjem Odbora za varnost na morju in preprečevanje onesnaževanja z ladij (COSS) –
            
         SPREJELA NASLEDNJO UREDBO:
   Člen 1
   Členu 2(2) Uredbe (ES) št. 2099/2002 se dodajo naslednje točke:
   
               „(t)
            
            
               Uredba (ES) št. 789/2004 Evropskega parlamenta in Sveta z dne 21. aprila 2004 o prenosu tovornih in potniških ladij iz enega registra v drugega znotraj Skupnosti in o razveljavitvi Uredbe Sveta (EGS) št. 613/91 (5);
            
         
               (u)
            
            
               Direktiva 2005/35/ES Evropskega parlamenta in Sveta z dne 7. septembra 2005 o onesnaževanju morja z ladij in uvedbi kazni za kršitve (6);
            
         
               (v)
            
            
               Uredba (ES) št. 336/2006 Evropskega parlamenta in Sveta z dne 15. februarja 2006 o izvajanju Mednarodnega kodeksa za varno upravljanje ladij v Skupnosti in razveljavitvi Uredbe Sveta (ES) št. 3051/95 (7).
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. januarja 2007
      
         
            Za Komisijo
         
         Jacques BARROT
         
         
            Podpredsednik
         
      
   
   
      (1)  UL L 324, 29.11.2002, str. 1. Uredba, kakor je bila spremenjena z Uredbo Komisije (ES) št. 415/2004 (UL L 68, 6.3.2004, str. 10).
   
      (2)  UL L 138, 30.4.2004, str. 19.
   
      (3)  UL L 255, 30.9.2005, str. 11.
   
      (4)  UL L 64, 4.3.2006, str. 1.
   
      (5)  UL L 138, 30.4.2004, str. 19.
   
      (6)  UL L 255, 30.9.2005, str. 11.
   
      (7)  UL L 64, 4.3.2006, str. 1.“